गांव देवास निवासी प्रमोद शर्मा ने बताया कि उन्होंने अपनी भैंस व कटड़ी को नोहरे में बांधा था। जिसके गेट पर ताला भी लगाया था। रात को चोर ताला तोड़कर भैंस चोरी कर ले गए। प्रमोद ने बताया कि वह खेतीबाड़ी का काम करता है। ग्रुप डी की परीक्षा के लिए फार्म भरा हुआ था। जिसके लिए उसका कैथल में सेंटर आया। वह परीक्षा के लिए शुक्रवार की शाम को ही निकल गया। रोजाना की तरह से शुक्रवार को उसके परिवार के लोगों ने भैंस को घर के पास बने नोहरे में बांधकर ताला लगा दिया। सुबह करीब 5-6 बजे परिवार के सदस्य भैंस को चारा डालने व दूध निकालने के लिए नोहरे में गए तो ताला टूटा मिला और भैंस व कटड़ी नहीं मिली। प्रमोद की शिकायत की पर पुलिस ने भैंस चोरी का केस दर्ज कर लिया है।